Гамсаниаԥҳа Аԥсны жәлар Апарламент III, IV, V ааԥхьарақәа дырдепутатхахьеит. Мшаԥымза 2012 шықәсазы рзы Аԥсны жәлар Апарламент ахантәаҩы ихаҭыԥуаҩыс далхын.
Аԥсны Жәлар реизара адепутат Емма Гамсаниаԥҳа аполитикаҿы лусура атәы дазааҭгыло иазгәалҭеит, ишымариам ажәлари лалхыҩцәеи илырҭаз агәрагара ашьҭыхра.
"Иахьа абзиара ҳәа акыр сымазар сара сызлагылаз сыуаажәлари салхыҩцәеи роуп изыбзоуроу. Егры инаркны Ԥсоуынӡа еилых ыҟаӡам ҳара ҳдепутатзар, иахьынӡасылшоз рызҵаарақәа сырхаҵгылон. Ихадароу принципс иҟоу аиашара ацқьара ауп, избанзар уеилызымкаауа ҳәа аӡәгьы дыҟаӡам. Ухатәы ухаршҭны, ауаа рыпроблемақәа уара иухатәушәа урхаҵгылароуп. Сара сеибыркны сызку аӡәы изҵаара, ипроблема аӡбара ахьсылшоз ауп. Сгәаанагара сымоуп еснагь, цқьарыла аус ахьызуаз даара исԥылеит ҳәа сгәы иаанагоит", — ҳәа азгәалҭеит лара.
Ауаажәларра-политикатә усзуҩы, афилософиатә ҭҵаарадыррақәа ркандидат, адоцент Емма Гамисониаԥҳа хәажәкырамза 16 аҽны илхыҵит 55 шықәса.